recursal/SuperWikiNEXT-32B huggingface dataset:
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Iddefjorden** (*svensk:* **Idefjorden**) er en grensefjord mellom Norge og Sverige. Den strekker seg fra herregården Berby i sør til Halden i nord, der den går over i Ringdalsfjorden. 

Ringdalsfjorden og Iddefjorden utgjør egentlig bare en enkelt fjord, som er en sidefjord til Oslofjorden. Fjorden heter Ringdalsfjorden inn til Halden, der den skifter navn til Iddefjorden. Årsaken til at navnet på fjorden er todelt er sannsynligvis at det er haldenserne som har gitt fjorden navn, og sett fra Halden kan man snakke om to fjorder, en utover mot sjøen (Ringdalsfjorden), og en innover i landet (Iddefjorden, navn fra Idd). Dette er gjenspeilet i for eksempel det svenske språket, der fjorden heter Idefjorden i hele sin lengde.

Elvene Tista og lakseelva Enningdalselva har utløp i Iddefjorden. I tillegg til en del mindre holmer og skjær, så finner en to større øyer i fjorden, Sauøya med Norske Skogs utskipingshavn, og Brattøya som er naturreservat. Lenger opp i fjorden ligger Skriverøya, ei halvøy med kulturminner fra jernalderen, den store nordiske krigen og stenhoggernes glansdager.

Iddefjorden har gjennom mange år blitt sterkt forurensa av utslipp fra Saugbrugsforeningen (Norske Skog) i Halden. Fjorden var i 1970-årene biologisk død. Effektive rensetiltak ble først satt i gang i 1980-årene, og livet har siden vendt tilbake.

Eksterne lenker
---------------

* Iddefjorden.no

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
**Balzer Motor Company** i Bronx, New York ble grunnlagt i 1894 av Stephen Marius Balzer (c.1864-1940).

Historie
--------

Stephen Balzer innvandret i 1870-årene fra Ungarn til USA i ???. Han ble først lærling hos en urmaker på Tiffany's, og startet deretter sin egen virksomhet i 1894, et verksted, han fikk flere patenter for mekaniske innretninger, blant dem en enhet for å frese tannhjul til sine roterende motor. I det samme året fullførte han sin første prototype bil, en motorisert «quadricycle». med en rør-chassis, mindre enn 2 m lang og 1m bred. Den hadde en roterende, luftkjølt, 3-sylindret motor, montert vertikalt i bak og drev en veivakselen. Den hadde videre en 3-trinns manuell girkasse uten revers. En spak regulerte hastigheten og en clutch. Hvert forhjul var montert i en sykkelgaffel som var koblet sammen. De ble operert av en styrestang.) Ved 1897, hadde han bygd tre biler.

Han utviklet også 5-sylindret roterende motor. Da Smithsonian Institutions sekretær Samuel Langley hørte om disse kjøretøyene og motoren i 1898,kontaktet han Balzer, bestille en for sitt eksperimentelle fly. Balzer hadde problemer med å fullføre denne motoren, leverte den først 1900. For å levere riktig motor, kontaktrt han Langleys teknisk assistent, Charles M. Manly som måtte foreta store endringer. Dermed fikk den navnet Manly–Balzer motoren, den første spesialbygde flymotoren.

Men hans virksomhet ble ikke særlig vellykket, og han forlot den i 1902 og fortsatte å arbeide jobbet som mekaniker. Han døde i 1940 .

Prototype
---------

Den16. mai 1899 donerte Balzer sin prototype til Smithsonian Institution, den første bilen i institusjonens samling. Dette var den første bilen som ble gitt til Smithsonian. Den er fortsatt i samlingen.

Referanser
----------

1. ↑  Kimes, Beverly; Clark, Henry (1996). *Standard Catalog of American Cars, 1805-1942*. Krause Publications. ISBN 0-87341-428-4.
2. ↑  «Balzer». Besøkt 18. mai 2013.
3. ↑  Kimes, Beverly; Clark, Henry (1996). *Standard Catalog of American Cars, 1805-1942*. Krause Publications. ISBN 0-87341-428-4.
4. 1 2 3  «Balzer automobile». Besøkt 18. mai 2013.
5. ↑  «Arkivert kopi». Arkivert fra originalen 11. september 2011. Besøkt 1. november 2016.
6. ↑  Kimes; Clark, Henry (1996). *Standard Catalog of American Cars, 1805-1942*. Krause Publications. ISBN 0-87341-428-4.
| Slaget ved Pells Point |
| --- |
| Konflikt: Den amerikanske uavhengighetskrigen |
| 

|  |  |
| --- | --- |
| Dato | 18. oktober 1776 |
| Sted | The Bronx, New York40°51'58,21"N 73°48'37,73"V |
| Resultat | Britisk seierAmerikansk strategisk seier |

 |
| Stridende parter |
| USAs flagg USA | Storbritannias flagg Storbritannia hessere |
| Kommandanter og ledere |
| USAs flagg John Glover | Storbritannias flagg William Howe |
| Styrker |
| 750 | 3000 |
| Tap |
| 8 døde13 sårede | 25 døde eller sårede |

| Den amerikanske uavhengighetskrigen |
| --- |
| Boston – Canada – New York og New Jersey – Saratoga – Philadelphia – Vestfronten – Sullivan-ekspedisjonen – Sørfronten – Marine |

| Felttogene i New York og New Jersey, 1776–77 |
| --- |
| Long Island – Kips Bay – Harlem Heights – Pells Point – White Plains - Fort Washington – Trenton 1 – Trenton 2 – Princeton – Forsyningskrigen – Bound Brook |

**Slaget ved Pells Point**, også kjent som **slaget ved Pelham**, var et slag under den amerikanske uavhengighetskrigen. Den fant sted den 18. oktober 1776 i det som nå er Pelham Bay Park i The Bronx, New York City.

General George Washingtons tropper gjemte seg i et område nå kjent som Rodman's Neck da britiske krigsskip ankret opp og satte i gang en landgang ved Pells Point (den sørlige spissen av Rodman's Neck). Ifølge lokal legende stod Washington og oberst John Glover på Glover's Rock og bevitnet invasjonen fra den andre siden av engen.

Washington beordret sine styrker til å trekke seg tilbake til White Plains, New York (se slaget ved White Plains) og etterlot oberst Glover og hans 750 menn fra 14th Continental Regiment fra Marblehead, Massachusetts (*The Marbleheaders*) for å forsvare Rodman's Neck mot 3000 briter og hessere.

Slaget ved Pell's Point var i utgangspunktet vunnet av britiske styrker etter en intens kamp om brohodet. Glover ble tvunget til å trekke seg tilbake etter at åtte soldater ble drept og 13 såret mens de påførte britene 25 døde og sårede. Men Washingtons retrett hjalp ham å vinne den amerikanske revolusjonen.

Eksterne lenker
---------------

* William Abbatt, Slaget ved Pell's Point (eller Pelham) 18. oktober 1776
* Otto Hufeland, Westchester County under den amerikanske uavhengighetskrigen kapittel V
* Kort historie fra Pelham Bay Park

|  |  |
| --- | --- |
| Oppslagsverk/autoritetsdata | LCCN
 |
**Vestre Risenhøgda og Fuglemosen naturreservat** er et naturreservat som dekker et stort skogområde fra vestbredden av innsjøen Store Risen i Marker kommune og over kommunegrensa mot Aurskog-Høland, hvor det også omfatter det tidligere naturreservatet på Vestre Fuglemosen.

Berggrunnen består vesentlig av ulike typer gneis, som gir et relativt næringsfattig jordsmonn. Vegetasjonen er derfor overveiende fattig, men rikere vegetasjon finnes enkelte steder, blant annet nord for Svartevika. Skogen er gjennomgående gammel, dominert av gran og furu ispedd andre boreale treslag som bjørk, selje, osp og rogn. I reservatet er det også betydelige arealer nedbørsmyr, som gir området et variert preg.

Det er ikke tillatt å endre naturmiljøet. Dyr og planter er vernet, men ordinær jakt er tillatt, det samme er sanking av bær og matsopp. Motorisert ferdsel er fobudt, med enkelte unntak angitt i verneforskriften.

Referanser
----------

1. ↑  «Norgeskart». Kartverket. Besøkt 2. mai 2022.
2. ↑  «Berggrunnskart over Norge» (PDF). Norges Geologiske Undersøkelse. Besøkt 2. mai 2022.
3. ↑  (no) Vestre Risenhøgda og Fuglemåsan naturreservat i Miljødirektoratets nettsted Naturbase
4. ↑  «Forskrift om vern av Vestre Risenhøgda og Fuglemåsan naturreservat, Aurskog-Høland og Marker kommuner, Viken». Lovdata. Besøkt 2. mai 2022.

|  |  |
| --- | --- |
| Oppslagsverk/autoritetsdata | Naturbase
 |
**Francisco Risiglione** (født 18. januar 1917) var en argentinsk bokser som deltok i de olympiske leker 1936 i Berlin.

Risiglione vant en olympisk bronsemedalje i boksing under OL 1936 i Berlin. Han kom på tredjeplass i den nest tyngste vektklassen lett tungvekt, opp til 79,4 kg. Risiglione vant de tre første kampene, men tapte i semifinalen til Richard Vogt fra Tyskland som siden tapte finalen til Roger Michelot fra Frankrike. Risiglione beseiret Robey Leibbrandt fra Sør-Afrika i bronsefinalen. Det var 21 boksere fra 21 nasjoner som stilte i den nest tyngste vektklassen som ble avviklet i perioden 11. til 15. august 1936.

OL-medaljer
-----------

* 1936 Nazi-Tysklands flagg Berlin - Bronse Bronse boksing, lett tungvekt Argentinas flagg Argentina

Referanser
----------

Eksterne lenker
---------------

* (en) Francisco Risiglione – Olympedia Rediger på Wikidata

* (en) Francisco Risiglione – Sports-Reference (OL-resultater – arkivert) Rediger på Wikidata

* (en) Francisco Risiglione – databaseOlympics.com (arkivert) Rediger på Wikidata

* (en) Francisco Risiglione – BoxRec Rediger på Wikidata
**Bundesbeauftragter für die Unterlagen des Staatssicherheitsdienstes der ehemaligen Deutschen Demokratischen Republik** (*Etat for Stasidokumenter*, forkortet *BStU*) er en tysk etat som forvalter og forsker på saksdokumenter og arkiver dem til sikkerhetstjenesten (MfS eller Stasi) i det tidligere DDR. Etaten ble opprettet etter initiativ fra medlemmer av den såkalte Bürgerkomitee og andre borgerrettsforkjempere etter den fredelige revolusjonen i 1989 som førte til Tysklands gjenforening.

Etatens første sjef fra stiftelsen 3. oktober 1990, var den tyske partiløse politiker og fra 2012 Tysklands president, Joachim Gauck. Som følge av etatens lange navn ble den gjerne kalt *Gauck-Behörde* (Gauck-etaten). 

Etaten er administrativt underlagt Forbundsregjeringen og en Kulturstatsminister ved Forbundskanslerens kontor. Faglig rapporterer etaten direkte til Forbundsdagen.

Etaten for Stasidokumenter har nærmere 1 700 ansatte, hovedkontor i Berlin og forøvrig kontorer i Chemnitz, Dresden, Erfurt, Frankfurt (Oder), Gera, Halle (Saale), Leipzig, Magdeburg, Neubrandenburg, Rostock, Schwerin og Suhl.

Etatsjefer
----------

Etatens første leder, Joachim Gauck, i 1990  Foto: Deutsches Bundesarchiv 
* Joachim Gauck (1990–2000)
* Marianne Birthler (2000–2011)
* Roland Jahn (2011–)

Se også
-------

* Rosenholz-arkivet

Eksterne lenker
---------------

* Offisielt nettsted Rediger på Wikidata

* (en) Bundesbeauftragter für die Stasi-Unterlagen – kategori av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BBC Things
 |


1. ↑   directory of German Library Codes[Hentet fra Wikidata]
**Santiago Alberto Lovell** (født 23. april 1912 i Buenos Aires, død 16. mars 1966) var en argentinsk bokser som deltok i de olympiske leker 1932 i Los Angeles.

Lovell ble olympisk mester i boksing under OL 1932 i Los Angeles. Han vant gull i den tyngste klassen, tungvekt (over 79,4 kg), i finalen beseiret han italienske Luigi Rovati. Det var seks boksere seks nasjoner som stilte i tungvektsklasse som ble avviklet i perioden 10. til 13. august 1932.

Lovells yngre bror Guillermo Lovell ble sølvmedaljevinnere i boksing under OL 1936 i Berlin.

OL-medaljer
-----------

* Gull 1932 USAs flagg Los Angeles - **Gull** boksing, tungvekt Argentinas flagg Argentina

Referanser
----------

Eksterne lenker
---------------

* (en) Santiago Lovell – Olympedia Rediger på Wikidata

* (en) Santiago Lovell – Sports-Reference (OL-resultater – arkivert) Rediger på Wikidata

* (en) Santiago Lovell – databaseOlympics.com (arkivert) Rediger på Wikidata

* (en) Santiago Lovell – BoxRec Rediger på Wikidata
**Natalija Anatolijivna Vorozjbyt** (ukrainsk: Наталія Анатоліївна Ворожбит, født i 1975 i Kyiv) er en ukrainsk dramatiker, manusforfatter, regissør, veileder for sosiale prosjekter og teaterprosjekter.

Hun fremmer utviklingen av ukrainsk samtidsdrama og dokumentarteater. Medgrunnlegger av Topical Play Week og Theatre of the Displaced, medforfatter av dokumentarfilmen Maidan Diaries, veileder for Class Act: East-West - social and theatre project, osv. De fleste av disse prosjektene innebærer interaksjon med mennesker som har opplevd krigen i Øst-Ukraina.

Forfatter av rundt to dusin teaterstykker som har blitt satt opp over hele verden, blant annet av Royal Shakespeare Company og Royal Court Theatre (Storbritannia), og oversatt til en rekke fremmedspråk (noen utgitt i bokform). De mest populære stykkene: "The Grain Store", "The Maidan Diaries", "Bad Roads" og "Sasha, Take Out the Trash" - alle dedikert til viktige dramatiske hendelser i Ukraina.

Forfatter av lange og korte filmmanus.

"Golden Dzyga" for beste manus til spillefilmen "Cyborgs" (regissert av Akhtem Seitablajev) (2017).

Manusforfatter og show runner for "To Catch the Kaidash" - den beste TV-serien i 2021 som fikk den nasjonale prisen "Golden Dzyga".

Regisserte debutfilmen "Bad Roads" - kinoklubbens pris i parallellseksjonen av filmfestivalen i Venezia - "International Critics' Week" for beste nyskapende film, tre "Kinokolo"-priser og fire "Golden Dzygas", inkludert en for beste manus.

Den ukrainske Oscar-komiteen valgte "Bad Roads" som kandidat til Oscar i 2021.

Innehaver av den nasjonale Sjevtsjenko-prisen (2022) for stykket "Bad Roads", og den nasjonale Dovzjenko-prisen for bidrag til filmkunsten (2021).

Referanser
----------

1. ↑  «Natalka Vorozhbyt». *Ukrainian Drama Translations* **(engelsk)**. Besøkt 21. juli 2023.
**Helotrephidae** er en familie som tilhører tegene, en gruppe av nebbmunner. De er små, kompakte teger som lever i ferskvann.

Totalt er det beskrevet 44 arter fordelt på 16 slekter.

Utseende
--------

Små (1–4 mm), tettbygde teger, kroppen hvelvet til litt flat. De kan ligne på små ryggsvømmere (Notonectidae). Hodet og den fremre delen av thorax er sammenvokst til et såkalt *cephalonotum*, bare en svak fure skiller dem. Fasettøynene er forholdsvis små. Antennene er små og korte og består av ett eller to ledd, det ytterste med flere lange børster. Sugesnabelen er kort og fire-leddet. Scutellum er svært stort, forvingene er hornaktige, ikke tydelig oppdelt i ulike avsnitt og uten markerte årer. Bakvinger mangler ofte. Tallet på fotledd varierer mellom de ulike underfamiliene.

Levevis
-------

Helotrephidae lever i ferskvann, både strømmende og stillestående. De finnes både i rasktflytende, oksygenrike bekker og i varme kilder. De er rovdyr som lever av små, virvelløse dyr. Disse tegene svømmer for det meste med ryggen ned i likhet med ryggsvømmerne, men de kan også svømme "den rette veien".

Systematisk inndeling
---------------------

Familien er systematisk plassert i gruppen annteger (Nepomorpha) sammen med vannskorpioner, kjempevannteger, Ochteridae, paddeteger, buksvømmere, vannrøvere, Potamocoridae, Pleidae, ryggsvømmere og Aphelocheiridae.

Et latinsk familienavn ender med *...idae*, og et navn på en overfamilie på *...oidea*.

**Treliste**
* Nebbmunner (Hemiptera)
	+ delgruppe **teger** (Heteroptera)
		- gruppe **vannteger** (Nepomorpha)
			* familien Helotrephidae
				+ underfamilien Helotrephinae – 11 slekter, Gamle verden. Rund kroppsform, føttene 1-leddete på for- og mellombein, 2-leddete på bakbein
				+ underfamilien Idiocorinae – 2 slekter, litt flat kropsform, føtter som hos Helotrephinae
					- slekten *Idiocoris*
					- slekten *Paskia*
				+ underfamilien Neotrephinae – 2 slekter, Sør-Amerika, føtter tre-leddete
				+ underfamilien Trephotomasinae – én slekt, Sørøst-Asia. Føttene er to-leddete på for- og mellombein, tre-leddete på bakbeina
					- slekten *Trephotomas* Papaček et al.

Kilder
------

* Schuh, R.T. og Slater, J.A. (1995) *True Bugs of the World. 40. Helotrephidae.*

Eksterne lenker
---------------

* (en) *Helotrephidae* i Global Biodiversity Information Facility Rediger på Wikidata

* (en) *Helotrephidae* hos Fossilworks Rediger på Wikidata

* (en) *Helotrephidae* hos ITIS Rediger på Wikidata

* (en) *Helotrephidae* hos NCBI Rediger på Wikidata

* *Helotrephidae* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
* Fauna Europaea - Europas fauna, arter og utbredelseskart.
Bokskjølere av neoprene med trykk
**Bokskjøler** er et trekk som tres utenpå brus- eller ølbokser for å holde innholdet kaldt over tid. Trekket er vanligvis laget av et syntetisk gummimateriale med isolerende egenskaper, der neoprene er vanligst brukt materiale. Ved siden av å isolere innholdet fra varme fra hånden og omgivelser kan boksen med trekk holdes uten at hånden blir kald. Når drikken holdes kald bevares kullsyreinnholdet også bedre.

Selv om neoprene er etablert som det vanligste materialet har en rekke ulike materialer og utforminger vært i bruk. Lær, Ethylene-vinyl acetate (EVA), polyester, vinyl, og ulike syntetisk gummimateriale, skumgummi, som neoprene.

I varme omgivelser er bruken av bokskjølere mer hensiktsmessig og dermed vanligere i bruk. I USA kalles en slik bokskjøler for *Koozie* ( /ˈkuːzi/ KOO-zee), stavet med "K". Koozie er et registrert varemerke i USA, først registrert av Bob Autrey i San Antonio, Texas tidlig i 1980-årene. 

I Australia kalles bokskjølere *stubby holder* siden *stubby* er et etablert begrep for korte, 375 mL bokser.

Bokskjølere er forholdsvis rimelige i prouksjon og dertil egnet som reklameprodukter med trykk av logo eller annet.

Referanser
----------

1. 1 2 3
2. ↑
3. ↑

Eksterne lenker
---------------

* Glassbrikker i DigitaltMuseum
Satellittbilde av Vladivostok og Zolotoj Rog-bukta.
Utsyn, 2004
Kart over Vladivostok, 1918
Krysserne «Rurik» og «Gromoboj» i bukta, 1903
**Zolotoj Rog-bukta** (russisk: Золотой Рог) er ei beskyttet hornformet bukt i Primorskij kraj i Russland. Den ligger på sørspissen av Muravjov-Amurskijhalvøya i Peter den stores bukt i Japanhavet. Den avgrenses i vest av Sjkota-halvøya og mot sør og øst av Kapp Goldobina. Bukta er sju kilometer lang og rundt kilometer bred, med en dybde på 20 til 27 meter. Bukta er helt omsluttet av byen Vladivostok, som ble grunnlagt her på grunn av den gode naturlige havna.

Fram til midten av 1800-tallet hadde bukta vært kjent av kineserne, som kalte den «Sjøpølsebukta». Det første europeiske skipet her var et fransk hvalfangstskip i 1852. Under Krimkrigen besøkte det britiske skipet *Winchester* bukta mens de lette etter Vasilij Zavojkos skvadron. Britene kalte den Port May. I 1859 ga grev Nikolaj Muravjov-Amurskij bukta sitt nåværende navn, som er russisk for «Gyldne Horn», og henspiller på en lignende formet bukt i Konstantinopel.

Eksterne lenker
---------------

* (en) Zolotoy Rog – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Jann Jacob Sjursen** (født 20. oktober 1963 på Frederiksberg) er en dansk organisasjonsmann og tidligere kristendemokratisk politiker.

Han vokste opp i et indremisjonsmiljø i Næstved som sønn av forretningsfører Leif Sjursen og kirketjener Kirsten Sjursen. Han gikk gymnaset i Næstved, bibelskole i Børkop og deretter Indre Missions lærerseminar i Haslev. Han begynte i 1988 som lærer ved den katolske privatskolen Vor Frue Skole i Næstved.

Han var generalsekretær i Kristendemokratisk Ungdom i Norden 1986–1989 og formann i Kristeligt Folkepartis Ungdom 1987–1989, deretter formann i Kristeligt Folkeparti (nå Kristendemokraterne) 1990–2002. Sjursen satte seg fore å gi partiet en mer ungdommelig fremtoning, og dreide partiet mot sentrum med vekt på familiepolitikk, etiske og moralske verdier, sysselsetting og miljøvern. I 1992 tok han også klar stilling imot Maastricht-traktaten, som flertallet valgte å avvise i en folkeavstemning det året. Han var energiminister i Poul Nyrup Rasmussens sentrum–venstreregjering 1993–1994. Etter at partiet ikke nådde sperregrensen på 2 % ved valget i 1994, orienterte Sjursen partiet mot høyre og gikk inn for borgerlige regjeringer ved valgene i 1998 og 2001.

Sjursen var valgt til Folketinget fra Århus amtskrets 1998–2005. I 2001 ble han formann i Folketingets utenrikspolitiske nemnd. Han var formann i folketingsgruppen frem til 2003, da han kom i konflikt med partiledelsens linje. I 2007 meldte han seg ut av partiet i protest mot Kristendemokraternes mindre restriktive holdning i abortsaken.

Han var generalsekretær i den katolske hjelpeorganisasjonen Caritas Danmark 2007–2019.

Referanser
----------

1. ↑   udfordringen.dk, besøkt 31. mai 2019[Hentet fra Wikidata]
2. 1 2 3  «Sjursen, Jann» **(dansk)**. Folketinget. Arkivert fra originalen 24. november 2017. Besøkt 31. mai 2019.
3. 1 2  «Portræt af Jann Sjursen» **(dansk)**. DR. 27. mai 2003. Besøkt 31. mai 2019.
4. ↑  Søe, Jesper (20. oktober 2013). «Jann Sjursen blir 50». *U-landsnyt*. Arkivert fra originalen 22. februar 2014. Besøkt 9. februar 2014.
5. ↑  Nielsen, Rasmus (27. mai 2003). «Jann Sjursen forlader Folketinget». altinget.dk. Besøkt 9. februar 2014.
6. ↑  «Jann Sjursen forlader sit parti i protest». *B.T*. 6. juli 2007. Besøkt 9. februar 2014.
7. ↑  «Jann Sjursen stopper som generalsekretær for Caritas Danmark» **(dansk)**. Caritas Danmark. 31. januar 2019. Besøkt 31. mai 2019.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook
 |

Portal: Danmark
Defence Animal Centre
**Defence Animal Centre** er et militært treningsanlegg i Melton Mowbray som driver trening av dyr (hovedsakelig hunder) for alle tre forsvarsgrener i Storbritannias forsvar. Det er også hovedkvarter for veterinærkorpset i British Army, Royal Army Veterinary Corps. Anlegget er underlagt Royal School of Military Engineering.

British Army flyttet inn i 1946. Tjenestehundene til RAF Police begynte å bli trent ved anlegget fra 1994, etter sammenslåing av hundetreningen i RAF og British Army i april 1991. Den innendørs rideskolen til Army School of Equitation ble åpnet av prinsesse Anne 28. februar 2008.

Rundt 300 hunder trenes hvert år, og det tar omtrent fire til seks måneder å trene. Noen hunder er donert av private, mens resten gjerne kjøpes inn fra både nasjonale og internasjonale selgere. En dyreklinikk, Services Veterinary Hospital, sørger for helsen til alle hundene (Canine Training Squadron) og hestene (Equine Training Squadron) til de britiske styrkene (primært British Army). Området ble brukt som treningsanlegg til London-OL i 2012 for sykling og hestesport.

Ved anlegget ligger en skole for hovslagere (opplæring i reparasjon av hestesko), anerkjent av Worshipful Company of Farriers, et av laugene i City of London. Internasjonale hovslagerkonkurranser arrangeres hvert år. Det er rom for 140 hester i stallen og 260 hester ute på beite i et område på 97 hektar.

Referanser
----------

1. ↑  «Arkivert kopi». Arkivert fra originalen 3. mars 2016. Besøkt 11. mai 2018.
2. ↑  «Arkivert kopi» (PDF). Arkivert fra originalen (PDF) 16. april 2014. Besøkt 15. april 2014.
3. ↑

Eksterne lenker
---------------

* Offisielt nettsted Rediger på Wikidata

* (en) Defence Animal Centre – kategori av bilder, video eller lyd på Commons Rediger på Wikidata
**Tore Nysæter** (født 4. februar 1970 i Oslo) er en norsk lærer, høyrepolitiker og tidligere ordfører i Narvik. (2011- 2015) 

Nysæter vokste opp i Verdal fra 1972, og studerte i Trondheim fra 1989 til 1993. Han flyttet til Narvik i 1994. Nysæter har jobbet ved Framnes ungdomsskole. Han satt i formannskapet i kommunestyret i Narvik 2007-2011 og var varaordfører.
I 2011 ble han valgt til ordfører i Narvik, den første fra Høyre etter at Arbeiderpartiet hadde hatt ordførervervet i til sammen 100 år. 

Nysæter støttet i 2011 et forslag om å melde Narvik kommune inn i Troms fylke, ettersom han mente det ville øke statstilskudd og bedre helseadministrasjonen.

Referanser
----------

1. ↑  TV2 velgerguiden 2011 1. kandidat for Høyre Narvik[*død lenke*]
2. ↑  Narvik kommune Politisk ledelse[*død lenke*]
3. ↑  nrk.no Narvik vil flytte fra Nordland fylke 25.10.2011

|  |  |  |
| --- | --- | --- |
| Forgjenger:**Karen Margrethe Kuvaas** |  **Narviks ordfører**(2011–2015) | Etterfølger:**Rune Edvardsen** |
**Østfoldbunaden** for kvinner er en bunad med grønt eller rustrødt liv, sort stakk og brodert tilbehør, som ble tegnet på initiativ fra Østfold Husflidslag i 1936. Bunaden brukes i hele Østfold fylke.

Tilblivelse
-----------

Etter den store kultur-, næringsliv-, og industrifremvisningen Østfoldutstillingen 1930, var det stor entusiasme for å for husflid i Østfold og det å få en egen bunad for fylket.. I 1936 oppnevnte Østfold Husflidslag en komité for utarbeidelse av en bunad for fylket.

Komiteen samlet inn draktdeler fra fylket og samarbeidet med Den Norske Husflidsforening i Oslo om å få tegnet mønster til en ny bunad. Dette arbeidet ble gjort av Johanne Halvorsen, Else Poulsson og Halfdan Arneberg.

I tråd med Hulda Garborgs bunadsidealer ble det vektlagt at bunaden skulle kombinere gamle tradisjoner og moderne form og funksjon. Etter inspirasjon fra Klara Semb vektla man også at bunaden skulle være utført med gamle sømteknikker.

Utforming
---------

Livet på bunaden er i grønn eller rustrød lin- og ulldamask, med stiliserte grantrær og snøreliv. Stakken er i sort ullstoff, med grønn eller rustrød kant nederst. Det brukes en hvit linskjorte til bunaden med et hvitt geometrisk broderi på. Denne skjorta er en kopi av en brudgomskjorte fra Onsøy.

Til bunaden brukes det et sort silkesjal med broderier, og tilsvarende lue og løslomme. Versjonen av bunaden fra 1960 har også et stripet forkle i rødt, gult, lilla og sort, som da brukes sammen med en lue i rød silkedamask. Bunaden har tilhørende sølv, bestående av beltespenne, to sjalsnåler og sølje, pluss kepspenne og skospenne.

Referanser
----------

1. ↑  «Østfoldbunad – AS Husfliden Sarpsborg». *husfliden-sarpsborg.no*. Besøkt 4. januar 2017.
2. 1 2 3  Ulvedalen, Janette (2011). *Bunader i Østfold. Fra folkelig mote til bunader*. Ask forlag. ISBN 9788292221136.
3. ↑  «Østfoldutstillingen i Sarpsborg 1930 - Østfold fylkes billedarkiv». *ostfoldmuseene.no*. Besøkt 4. januar 2017.
Denne siden er blitt foreslått ***raskt slettet***.
* Angitt begrunnelse: **Lett redigert kopi av første avsnitt fra side med samme navn på SNL, åpenbart brudd på SNLs Creative-Commons opphavsrett. (Hverken forfatter eller SNL er kreditert)**
* Hvis det er tvil om begrunnelsen er riktig, vennligst fjern hurtigslettingsmerket og før opp siden på Wikipedia:Sletting i stedet.
* Se Wikipedia:Retningslinjer for sletting for regler og kriterier for hurtigsletting.

Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Konserninterne transaksjoner** er et begrep innen selskapsretten som beskriver overføring av verdier mellom selskaper som står innen et konsernforhold. 

Alminnelig avtalerett tilsier at selskaper har stor grad frihet til å inngå kontrakter med andre selskaper. I frittstående selskaper har selskapsledelsen i stor grad sammenfallende interesser med selskapet når det gjelder bedømmelsen av om en avtale er i selskapets interesse. I konsernforhold derimot, vil det kunne forekomme at morselskap påtvinger datterselskap avtaler som er forretningsmessig ugunstig for datterselskapet. For å legge skranker for at konsernselskapers divergerende økonomiske interesser gir seg utslag i gjentatte ensidig ulønnsomme transaksjoner, har det i norsk selskapsrett blitt innført en bestemmelse som skal føre til større grad av likhet i vurderingen av konserninterne og konserneksterne transaksjoner.

Regulering av konserninterne transaksjoner i norsk rett
-------------------------------------------------------

Aksjelovenes § 3-9 fastslår at «transaksjoner mellom selskaper i samme konsern skal grunnes på vanlige forretningsmessige vilkår og prinsipper» og være skriftlige. Bestemmelsen kan være vanskelig å håndtere, ettersom en domstol må velge å tilsidesette selskapsledelsens skjønn for hva som er en tilstrekkelig forretningsmessig begrunnelse. Dersom konsernledelsen bruker sin innflytelse til fritt å fastsette pris og volum på salg av goder internt i konsernet, vil det økonomisk sett ha samme effekt som om utdele utbytte (dvs. omgåelse av aksjelovenes kap. 8). § 3-9 vil dermed kunne brukes til å bremse konserner fra å foreta verdioverføringer som ikke er i det enkelte konsernselskaps interesse. Dette kan bla. begrunnes med minoritetsvern (i datterselskaper som ikke er heleide), og å legge en demper på bruk av «kunstig» internprising. Bestemmelsen setter derfor opp rammer for under hvilke vilkår det kan drives konsernledelse.

Konserinterne transaksjoner i europeiske lands rett
---------------------------------------------------

Prinsippene for hvilke vilkår som må være oppfylt for at konserninterne transaksjoner skal være lovlig er drøftet innen den såkalte Rozenblum-doktrinen.

Se også
-------

* Internprising (en: *transfer pricing*)
**Thor Odegard Omejer** (1887–1979) var en norsk offiser og konsul for Ontario under det meste av den andre verdenskrig. Han var gift med Ester Andresen, søster av Johan H. Andresen.

Han ble født i Fargo i Nord-Dakota i USA som sønn av de norske utvandrerne Anna Sophie, født Omejer, og John (Johannes) Odegard (opprinnelig Øy-Øygare fra Lom). Familien vendte hjem til Norge i 1899, da han var 12 år gammel.

Han overtok Ask gods på Ringerike etter sin far i 1910 og solgte gården i 1917.

Han var utdannet fra Krigsskolen. Han var formann i Norske Reserveoffiserers Forbund, og den som foreslo at foreningen skulle ha et motto. Dette ble *Pro Patria*, som betyr «For fedrelandet». Senere ble Omejer redaktør for foreningens medlemsblad, som heter nettopp *Pro Patria*. Senere skrev han også artikler i tidsskriftet *Ragnarok*.

Han oppholdt seg i USA da Norge ble angrepet i 1940 og meldte seg straks til tjeneste.

På Norsk Luftfartsmuseum i Bodø er det utstilt en duk hvor signaturene til hundrevis av norske soldater fra Little Norway er brodert. I midten av denne duken er fire navn brodert i sirkel: kong Olav, kronprinsesse Märtha, Ole Reistad og Thor Odegard Omejer. Bakgrunnen for dette var at kaptein Omejer under krigen fra sin base i Canada var rekrutteringssjef for Luftforsvaret, som den gang het Flyvåpenet.

Han ble utnevnt til ridder av St. Olavs Orden.

Han ble boende i Canada etter krigen og døde i Toronto i 1979.

Referanser
----------

1. ↑   Emigranter over Kristiania 1871-1930, www.digitalarkivet.no[Hentet fra Wikidata]
2. 1 2 3 4  *Studentene fra 1908: biografiske oplysninger samlet til 25-års-jubileet 1933*. Oslo. 1933. s. 258–262.
3. 1 2 3 4 5  Minneord om Thor Odegard Omejer, skrevet av O.P. Araldsen, i *Aftenposten* 28. februar 1979.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Andre verdenskrig
**Hrabove** (ukrainsk: Грабове, russisk Грабово, *Grabovo*) er en landsby i Sjakhtarsk rajon i Donetsk oblast i det østlige Ukraina, ca 10 km nordøst for rajonsentrumet Sjakhtarsk. Den hadde et folketall på 1.000 ved folketellingen i 2001. Kategorisert etter morsmål var da 77,5 % ukrainsktalende og 22,0 % russisktalende, og en håndfull talte belarusisk. De fleste identifiserte seg som ukrainere.

Hrabove ligger ved bredden av elven Mius rett ved grensen mellom Donetsk og Luhansk oblast i Ukraina. 

Det var like utenfor denne landsbyen at Malaysia Airlines Flight 17 styrtet den 17. juli 2014.

Historie
--------

Landsbyen ble grunnlagt sent på 1400-tallet på venstre bredd av Mius, men ble flyttet til sin nåværende beliggenhet i 1787.

En steinkirke, *Den hellige treenighets kieke*, ble bygd i 1803. Den står fortsatt, men er vesentlig ombygd og fornyet i 1903.

Hrabove ble del av Sovjetunionen i februar 1918 under revolusjonslederen Nestor Makhno. Et mer stabilt kommunistisk regime kom på plass i 1921.

I 1942 falt området under tysk okkupasjonskontroll. Ortodoks trosliv ble igjen tillatt da (forbudt under kommunismen), og det var en delvis reversering av lanfkonfiskasjoner foretatt under kommunistregimet. I 1952 ble kirken atter stengt (igjen av kommunistene) og kirken omgjort til danselokale. Myndighetene ville senere rive bygningen, men befolkningen forhindret fullstendig ødeleggelse.

Referanser
----------

1. ↑  «Hrabove, Donetsk Oblast, Shakhtarsk Raion». *Regions of Ukraine and their Structure* **(Ukrainian)**. Verkhovna Rada of Ukraine. Arkivert fra originalen 22. desember 2015. Besøkt 17. juli 2013.
2. ↑  «Розподіл населення за рідною мовою, Донецька область (у % до загальної чисельності населення) - 014 ШАХТАРСЬКИЙ РАЙОН, Рік , Вказали у якості рідної мову». Besøkt 18. juli 2014. [*død lenke*]
3. ↑  «Malaysia Airlines plane crashes on Ukraine-Russia border - live». The Daily Telegraph. Arkivert fra originalen 18. juli 2014. Besøkt 17. juli 2014.
4. ↑  «История городов и сел Украинской ССР: Донецкая область. — Ин.-т истории АН УССР-К.: Глав.ред. Украинской Сов. Энциклопедии. стр. 745». Arkivert fra originalen 10. november 2014. Besøkt 21. juli 2014.
5. ↑  «История городов и сел Украинской ССР: Донецкая область. — Ин.-т истории АН УССР-К.: Глав.ред. Украинской Сов. Энциклопедии. стр. 745». Arkivert fra originalen 10. november 2014. Besøkt 21. juli 2014.

Eksterne lenker
---------------

* Detaljert russisk kart over området: Grabovo Грабово finnes i rute Ж 9 (6)
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

Spidergawd 2019 -Foto: Gerhard Khüne
**Spidergawd** er et norsk heavy metal/heavy rock-band fra Trondheim. Bandet ble startet i 2013 og har siden gitt ut 7 plater, alle selvtitulert med nummerering. I starten av 2021 ga de ut EP-en *At Rainbows End*.

Historie
--------

Bandets grunnleggere var Per Borten, Bent Sæther Rolf Martin Snustad og Kenneth Kapstad. 

Hallvard Gaardløs kom inni bandet i 2016. Brynjar Takle Ohr var i en periode gjestegitarist, og er fra 2019 offisielt medlem av bandet.

Diskografi
----------

* *Spidergawd I* (2014)
* *Spidergawd II* (2015)
* *Spidergawd III* (2016)
* *Spidergawd IV* (2017)
* *Spidergawd V* (2019)
* *Spidergawd VI* (2021)
* *Spidergawd VII* (2023)

Eksterne lenker
---------------

* (en) Spidergawd på Discogs Rediger på Wikidata

* (en) Spidergawd på MusicBrainz Rediger på Wikidata

* (en) Spidergawd på Spotify Rediger på Wikidata

* (en) Spidergawd på Songkick Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
Havrettsdomstolens bygning i Hamburg, sett fra Elben
**Den internasjonale havrettsdomstolen**, eller **Det internasjonale havrettstribunalet**, (engelsk: *International Tribunal for the Law of the Sea*; fransk: *Tribunal international du droit de la mer*) er en internasjonal domstol med sete i Hamburg, som ble opprettet i 1982 på grunnlag av FNs havrettskonvensjon.

Domstolens 21 dommere velges av konvensjonens medlemsland. Den startet sitt arbeid i 1996.
Domstolens president fra og med oktober 2008 er den kappverdiske folkerettseksperten José Luis Jesus.

Mens den internasjonale domstolen i Haag utelukkende tar seg av saker der partene er stater og i så henseende utgjør en konkurrerende myndighet hva havrettslige stridsspørsmål angår, kan ITLOS under bestemte forutsetninger også påkalles av privatpersoner og internasjonale organisasjoner. Domstolen er således åpen også for andre enn havrettskonvensjonens medlemsstater. Dette er imidlertid en mulighet som så langt ikke har spilt noen rolle i domstolens virksomhet.

ITLOS fikk innvilget observatørstatus i FNs generalforsamling i og med generalforsamlingens resolusjon 51/204 av 17. desember 1996, og har således anledning til å delta i forsamlingens møter når saker som berører havretten står på dagsordenen.

Domstolens bygning i Hamburg
----------------------------

Bygningen ble oppført mellom 1997 og 2000 ved bredden av Elben i bydelen Nienstedten i Hamburg, og ble overlevert 3. juli 2000 ved overrekkelse av nøkkelen til FNs daværende generalsekretær Kofi Annan. Byggekostnadene på 123 mill. D-mark ble fordelt med 80% på den tyske stat og 20% på delstaten Hamburg. (En fredet bygning – ’’Schröder’sche Villa’’ – som allerede befant seg på tomten ble bevart og integrert i det nye anlegget.) Driftskostnadene dekkes av FN.

Se også
-------

* Havrett
* Den internasjonale domstolen

Referanser
----------

1. ↑   Offisiell pressemelding fra domstolen 1. Oktober 2008

Litteratur
----------

* Wasum-Rainer, Susanne / Schlegel, Daniela: *The UNCLOS Dispute Settlement System: between Hamburg and The Hague*, in: German Yearbook of International Law 48 (2006) S. 187–222.
* Rah, Sicco / Wallrabenstein, Tilo: *The International Tribunal for the Law of the Sea and Its Future*, in: Ocean Yearbook 21 (2007), pp. 41–67.
* Christoph F. Bornhorn: *Der Internationale Seegerichtshof. Flaggschiff oder Geisterschoner?* Berlin 1999. ISBN 3980391159.
* Moritz Karg: *IGH vs. ISGH. Die Beziehung zwischen zwei völkerrechtlichen Streitbeilegungsorganen*. Baden-Baden 2005. ISBN 3832914455.

Eksterne lenker
---------------

* Offisiell webside for ITLOS (engelsk, fransk)
* Den internasjonale stiftelsen for havrett (engelsk, tysk)
* United Nations Convention on the Law of the Sea

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Denne artikkelen omhandler den tyske regjeringssjefs kontor.  For andre betydninger, se Forbundskanslerens kontor (andre betydninger).
Wolfgang Schmidt ble 8. desember 2021 utnevnt som sjef for Forbundskanslerens kontor.
**Forbundskanslerens kontor** (tysk: *Bundeskanzleramt* eller kortformen *Kanzleramt,* uttrykket kan også referere til selve bygningen) er et føderalt forvaltningsorgan i Tyskland. Forvaltningsorganet befinner seg i Kanslerbygningen i Berlin, men har også en avdeling i Bonn. 

Forvaltningsorganet omfatter kanslerens kontor og har blant annet som oppgave å samle inn nødvendig informasjon fra de føderale ministeriene til bruk for Forbundskansleren. Videre ivaretar kontoret de administrative oppgaver for Tysklands regjering. 

Lederen av Forbundskanslerens kontor kan enten ha rang som føderal statssekretær eller som føderal minister for særlige oppgaver (dvs. tilsvarende minister uten portefølje).

Eksterne lenker
---------------

* Offisielt nettsted Rediger på Wikidata

* (en) Federal Chancellery (Germany) – kategori av bilder, video eller lyd på Commons Rediger på Wikidata
* Hjemmeside for Bundeskanzleramt på *bundesregierung.de*
* Hjemmeside for Bundeskanzleramt *bundeskanzlerin.de*

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** GeoNames
 |
Rustaveli Theatre
En **studioscene**, som også kan kalles en «svart boks» eller «**black box**» er en type scene man oftest finner på et teater.

Scenen er, som navnet antyder, et rom med svarte vegger og tak. 

Formålet med denne salen er at man kan operere med en hvilken som helst scenografi og at skuespillerne skal kunne visualisere ting som publikum ikke ser på scenen. Tanken er at hvis skuespillerne tror at noe er der, så blir det også troverdig for publikum. Det er lettere å visualisere dersom scenen har et nøytralt preg, i dette tilfellet svart.

Studioscenen kan også brukes med enkel eller full rekvisitt-scenografi, eller til konserter. En studioscene, eller black box, gir kunstnere et mye større kreativt lerret å jobbe på. De får mer kreativ frihet der de kan utforske scenekunstens grenser.

Referanser
----------

1. ↑  «What is a Black Box Theatre?». *StageRight Performance* **(engelsk)**. 23. august 2019. Besøkt 20. desember 2020.

|  |  |
| --- | --- |
| Oppslagsverk/autoritetsdata | Gyldendals Teaterleksikon
 |
**Rådet for taushetsplikt og forskning** er et norsk statlig organ underlagt Justis- og beredskapsdepartementet som gir råd til departementet om opplysninger som er undergitt taushetsplikt bør stilles til rådighet for forskere som søker om det.

Før det blir truffet vedtak om å gi opplysninger undergitt taushetsplikt til bruk for forskning eller å avslå en begjæring om å få slike opplysninger, skal saken forelegges for Rådet for taushetsplikt og forskning. Ved avgjørelsen av om en sak ikke skal forelegges for rådet, skal det særlig legges vekt på om de opplysninger det søkes om tilgang til, må anses som følsomme. Ellers bør det legges vekt på om den materialet skal stilles til rådighet for, har betryggende faglig kompetanse eller er undergitt forsvarlig faglig veiledning. Saken skal i alle tilfelle forelegges rådet dersom forskeren skal ta direkte kontakt med de personene opplysningene angår. Saker om innsyn i etterretnings-, overvåkings- og sikkerhetstjenestenes arkiver og registre forelegges ikke for rådet.

Rådet ble opprettet ved kongelig resolusjon i 1978.

Referanser
----------

1. ↑  Lovdata: Forvaltningslovforskriften § 9
2. ↑  Forvaltningsdatabasen: *Rådet for taushetsplikt og forskning*

Eksterne lenker
---------------

* *Artikkelen har ingen egenskaper for offisielle lenker i Wikidata*
**Servicio de Vigilancia Aduanera** (**SVA**) er Spanias tollvesen.

SVA har ansvar for å etterforske og påtale saker om kontrabande, narkotika, skatteunndragelser og hvitvasking.

Historien til SVA går tilbake til opprettelsen av en paramilitær organisasjon, Resguardo, for å beskytte tobakkmonopolet til Tabacalera, det eldste tobakkselskapet i verden, som ble dannet i 1636. Primæroppgaven til Resguardo var å beskytte monopolet som staten utøvet for tobakk gjennom bekjempelse av smugling, siden tobakkhandel var en av de fremste inntektskildene til det spanske kongelige skattkammeret mellom de 17. og 18. århundrer. SVAs nyere historie begynner i 1944 med etableringen av Servicio Especial de Vigilancia Marítima y Terrestre de Tabacalera S.A. som håndhevet tobakkmonopolet. På grunn av manglende effektivitet ble oppgavene i 1954 overført til det spanske finsnsministeriet, som omorganiserte etaten og opprettet Servicio Especial de Vigilancia Fiscal, som bestod av militært og sivilt personell. I 1982 ble etaten igjen omorganisert til SVA og ansvarsområdet ble utvidet til å omfatte etterforskning av økonomisk kriminalitet og narkotika.

Bilder
------

* 
* TjenestebevisTjenestebevis
* 
*

Referanser
----------

1. ↑  Carlos E. Corona, José A. Armillas Vicente (1984). *La España de las reformas: Hasta el final del reinado de Carlos IV*. Ediciones Rialp. s. 207–209. ISBN 978-84-321-2106-7.
2. ↑  «History of the Spanish Customs». Arkivert fra originalen 3. november 2010.

Eksterne lenker
---------------

* Offisielt nettsted Rediger på Wikidata

* (en) Servicio de Vigilancia Aduanera – kategori av bilder, video eller lyd på Commons Rediger på Wikidata
**Luby’s** (formelt **Luby’s Cafeterias, Inc.**) er en amerikansk kjede av kafeteriaer i Texas og Mississippi. Hovedkontoret ligger i Houston.

Den originale Luby’s-kafeteriaen ble startet i 1947 i San Antonio av Robert Luby (1910–1998). Han var ett år gammel da hans far, Harry, åpnet sin første kafeteria, kalt New England Dairy Lunch. Da Robert Luby startet den første Luby’s-kafeteriaen i 1947, fokuserte han på fersk mat og god kundeservice. Luby’s utvidet snart utenfor San Antonio til Tyler, Harlingen, El Paso og Beaumont.

I 1996 hadde kjeden over 200 kafeteriaer i elleve delstater. På 2000-tallet fikk den økonomiske problemer, og i 2015 var antallet kafeteriaer redusert til 93. I 2020 stemte aksjonærene for å oppløse Luby’s.

Referanser
----------

1. ↑  Hlavaty, Craig (19. september 2018). «The story of how Luby's became a Texas comfort food staple». *Houston Chronicle* **(engelsk)**. Besøkt 15. oktober 2021.
2. ↑  «Why I Still Love Luby's». *The Texas Observer* **(engelsk)**. 25. november 2019. Besøkt 15. oktober 2021.
3. ↑

Eksterne lenker
---------------

* (en) Offisielt nettsted Rediger på Wikidata
**Fredrikstad tollsted** ble opprettet i 1569, da Fredrikstad overtok kjøpstadsrettighetene fra det brannherjede Sarpsborg i det som ble sett på som en gjenoppbygging av sistnevnte by. Tollstedets plassering før 1829 er ukjent. Så holdt det til i leide lokaler i tollkasserer Wilhelm Ramms bygård i Tollbodgaten i Gamlebyen (i Tollvesenets eie fra 1855) frem til ny tollbod stod klar i 1915.

Tollbod og pakkhus ble tegnet av Henry Bucher og oppført i 1911–15 i bydelen Cicignon, på området der en av skansene til det tidligere Cicignon fort hadde stått. Byggmester ved oppføringen var Axel Bronn.

Hovedbygningen på 2 1/2 etasjer er i tegl forblendet med granitt og har valmtak. Stilen er jugendpreget nybarokk. Pakkhuset vest for hovedbygningen (samme materialer) er en etasje lavere og er siden gjort om til kontorlokaler. Eiendommen har gnr./bnr. 300/1290, og begge bygningene er fredet.

* Pakkhuset ved siden av selve tollboden Foto: Lene Buskoven / RiksantikvarenPakkhuset ved siden av selve tollboden Foto: Lene Buskoven / Riksantikvaren
* Tollboden og pakkhuset i Fredrikstad, tollboden til høyre. Postkort utgitt av J. H. Küenholdt mellom 1920 og 1930.Tollboden og pakkhuset i Fredrikstad, tollboden til høyre. Postkort utgitt av J. H. Küenholdt mellom 1920 og 1930.
* Tollboden med pakkhus sett fra Gamlebyen Foto: Jan-Tore EggeTollboden med pakkhus sett fra Gamlebyen Foto: Jan-Tore Egge

Eksterne lenker
---------------

* Arc! – Gamle murhus i Fredrikstad: Tollboden
* Tollbodbrygga 2, Fredrikstad[*død lenke*] (PDF hos Riksantikvaren)
* Om tollboden og tollstedet i Fredrikstad byleksikon
* (no) «Fredrikstad tollbod». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Royal Armoured Corps** (**RAC**) er en våpenart i British Army og utgjør hærens pansertropper, med kjøretøyer som Challenger 2 stridsvogner og Scimitar oppklaringsvogner. RAC ble dannet som en løs samling av panserregimenter, både Royal Tank Regiment og de som var konvertert fra gamle hestekavaleriregimenter. RAC består nå av 14 regimenter; ni regulære og fire yeomanry.

RAC ble dannet 4. april 1939, like før annen verdenskrig begynte, ved en samling av regimenter fra linjekavaleriet som hadde mekanisert med Royal Tank Corps (omdøpt til Royal Tank Regiment). Etter hvert som krigen pågikk og andre regulære kavaleriavdelinger og yeomanry-avdelinger ble mekanisert, vokste RAC.

RAC er nå inndelt i regimenter som opererer stridsvogn (panser), de som driver oppklaring (panserkavaleri) og de med våpenstasjonkjøretøyer (lett kavaleri). Av disse er tre regimenter klassifisert som dragongardister (*Dragoon Guards*), to som husarer (*Hussars*), ett som dragoner (*Dragoons*) og ett som lansenérer (*Lancers*). De resterende er Royal Tank Regiment. I de stående styrkene er det tre panserregimenter, tre panserkavaleriregimenter og tre lette kavaleriregimenter. I reservestyrkene er det ett panserregiment og tre lette kavaleriregimenter.

Referanser
----------

1. ↑
2. ↑

Eksterne lenker
---------------

* (en) Offisielt nettsted Rediger på Wikidata

* (en) Royal Armoured Corps – kategori av bilder, video eller lyd på Commons Rediger på Wikidata